《大水》
元代·胡长孺

西昆水源出天河，一泻万里生惊波。烛浑到海更奔猛，溃决犹自吞陵阿。

瓠子鱼龙横中野，至今空唱宣防歌。故迹九道复不得，南注安流少休息。

痴冥阴云欺白日，不放扶桑光采出。连宵达旦雨如倾，绿野黄流混为一。

河伯侈大未可厌，规取桑田广宫室。长鲸老蛟助声势，城郭波浪相沈没。

神禹衣冠藏会稽，大叫不闻将安为。

作者简介：胡长孺(1249-1323年)，一作艮儒，字汲仲，号石塘，婺州永康人。生于淳佑九年，卒于英宗至治三年，年七十五岁。咸淳中从外舅徐道隆入蜀，铨试第一名。授迪功郎，监重庆府酒务，拜福宁州悴。宋亡，退栖永康山中。至元二十五年（1288年）下诏求贤，有司强之，拜集贤修撰舆宰相，议不合，改扬州教授。至大元年（公元1308年）转台州路宁海县主簿。延祐元年，转两浙都转运盐使，司长山场盐司丞，以病辞后，不复仕，隐杭州虎林山以终。门人私谧纯节先生。